COM7 ปีนี้ปีทองแห่งการทำกำไรเติบโตสูง แนะซื้อเป้า 14.5 บาท
COM7 ปีนี้ปีทองแห่งการทำกำไรเติบโตสูงแนะซื้อเป้า 14.5 บาท
16 มี.ค. 2560

บล.บัวหลวง ระบุในบทวิเคราะห์วันนี้ (16 มี.ค.) ว่า ราคาหุ้นบริษัท คอมเซเว่น จำกัด (มหาชน) หรือ COM7 ที่ปรับตัวลงมาตาม flow การขายหุ้น Mid-to-Small-Cap นั้นสวนทางกับปัจจัยพื้นฐานของบริษัทที่ดีขึ้นอย่างต่อเนื่อง ทั้งนี้มองว่าเป็นโอกาสที่ดีในการทยอยสะสมหุ้น เนื่องจากปี 60 นี้ จะเป็นปีแห่งการสร้างผลกำไรให้เติบโตสูงตามแผนงาน (Growth story) ที่วางไว้ตั้งแต่ปีที่แล้ว เช่น  1) การรวมสาขาของ BKK999 เข้ามา 44 สาขา บริษัทจึงมีจำนวนสาขาเพิ่มขึ้นเป็น 325 สาขา (จากปีที่แล้ว 280 สาขา)
2) การเติบโตสูงของธุรกิจ iCare 3) รับรู้กำไรจากการบริหารสาขา TRUE เต็มปี Base case assumption คงคาดกำไรเติบโต 47% ปีนี้ ถึงแม้เราจะใช้สมมุติฐานเชิงอนุรักษ์นิยม (ไม่รวมการขยายสาขา) คาดกำไรจะโตได้ถึง 35% ราคาหุ้นจึงยังถูกเพียง P/E 22.5 เท่า PEG เพียง 0.64 เท่า เท่านั้น คงคำแนะนำซื้อราคาเป้าหมาย 14.50 บาท   